《谢张世显诗卷》
唐代·李兼

珍重张公子，交情不我遗。
肯迂林下步，来贽袖中诗。
江树烟中色，丛梅雪外枝。
吟哦清绝句，一一可同时。

作者简介：（?—791）唐陇西人。玄宗天宝中，仕为校书郎。后为州司马，累迁大州刺史。代宗大历十四年，自秘书少监兼侍御史授鄂州刺史、当州防御使。德宗建中三年，改鄂、岳、沔三州观察防御使，讨梁崇义。襄阳平，加左散骑常侍。旋又副曹王皋讨李希烈，以泾原乱，遂止。贞元元年，为江西观察使。罢省军士，收其资粮，以为月进，希固恩宠。又进六尺高银瓶。人以此少之。七年，征拜国子祭酒。